
25-TA-1892: Noteikumu projekts (Grozījumi)
Grozījumi Ministru kabineta 2024. gada 16. janvāra noteikumos Nr. 55 "Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākuma "Infrastruktūra uzņēmējdarbības atbalstam" īstenošanas noteikumi"

	1.
	Noteikumu konsolidētā versija
6. Pasākuma mērķis ir attīstīt uzņēmējdarbības publisko infrastruktūru un palielināt privāto investīciju apjomu pilsētu funkcionālajās teritorijās, veicot ieguldījumus uzņēmējdarbības attīstībai atbilstoši pašvaldību attīstības programmām.
	Iebildums
Lūdzam dzēst vārdu "privāto" vai arī papildināt noteikumu grozījumu projekta anotāciju ar skaidrojumu, ka 6. punktā minētais termins "privātās investīcijas" ietver arī Valsts kases aizdevumus, kas izsniegti balstoties uz tirgus nosacījumiem.
Piedāvātā redakcija
Pasākuma mērķis ir attīstīt uzņēmējdarbības publisko infrastruktūru un palielināt investīciju apjomu pilsētu funkcionālajās teritorijās, veicot ieguldījumus uzņēmējdarbības attīstībai atbilstoši pašvaldību attīstības programmām.
vai
papildināt anotāciju ar skaidrojumu šādā redakcijā "Šo noteikumu 6. punktā minētās privātās investīcijas ietver arī Valsts kases izsniegtus aizdevumus, ja tie izsniegti balstoties uz tirgus nosacījumiem.".
	Linda Kuzika (EM)

	2.
	Noteikumu konsolidētā versija
11.1 Projektā, kuru īsteno šo noteikumu 13.3. apakšpunktā minētā atlases kārtā, ievēro šādus nosacījumus:
	Iebildums
Lūdzu papildināt anotāciju ar skaidrojumu, ko saprot ar terminu "privātais komersants", lūdzam skaidrojumā ietvert, ka ar privāto komersantu saprot arī kapitālsabiedrības, kurās  kapitāla daļas vai akcijas pieder publiskai personai un citai personai, atbilstoši Publiskas personas kapitāla daļu un kapitālsabiedrību pārvaldības likuma 1. panta pirmās daļas 6. punktam.
Piedāvātā redakcija
Šo noteikumu izpratnē ar privāto komersantu saprot arī kapitālsabiedrības, kurās  kapitāla daļas vai akcijas pieder publiskai personai un citai personai, atbilstoši Publiskas personas kapitāla daļu un kapitālsabiedrību pārvaldības likuma 1. panta pirmās daļas 6. punktam.
	Linda Kuzika (EM)

	3.
	Noteikumu konsolidētā versija
25. Otrajā atlases kārtā projektu iesniegumu atlases uzsaukumā vienas pašvaldības ietvaros iesniedz ne vairāk kā divus projekta iesniegumus.
	Iebildums
Lūdzam papildināt noteikumu grozījumu projektu (piem., papildinot ar  251. punktu) ar jaunu punktu, kas trešās atlases kārtā projektu iesniegumu atlases uzsaukumā ļautu identificēt prioritāros projektus, kuriem atbilstoši projektu vērtēšanas kritērijiem tiks piešķirts augstāks punktu skaits. Vienlaikus, lai noteiktu kārtību, ka šādiem projektiem nepieciešams Aizsardzības ministrijas atzinums, aicinām papildināt ar redakciju "Trešajā atlases kārtā projektu iesniegumu atlases uzsaukumā prioritāri tiek atbalstīti projektu iesniegumi ar mērķi ieviest aizsardzības jomas projektus. Kopā ar projekta iesniegumu ir jāiesniedz arī Aizsardzības ministrijas atzinums par projekta atbilstību aizsardzības jomai."
Piedāvātā redakcija
Trešajā atlases kārtā projektu iesniegumu atlases uzsaukumā prioritāri tiek atbalstīti projektu iesniegumi ar mērķi ieviest aizsardzības jomas projektus. Kopā ar projekta iesniegumu ir jāiesniedz arī Aizsardzības ministrijas atzinums par projekta atbilstību aizsardzības jomai.
	Linda Kuzika (EM)

	4.
	Noteikumu konsolidētā versija
48. Projektā plānotajām darbībām un izmaksām, kurām atbalsts nav kvalificējams kā komercdarbības atbalsts (piemēram, publiski pieejamu pievedceļu vai stāvlaukumu atjaunošana vai ierīkošana pie uzņēmējdarbības teritorijām), maksimālā Eiropas Reģionālās attīstības fonda finansējuma intensitāte, atbilstoši šo noteikumu 21. un 21.1 ​​​​​​​ punktā noteiktajam, nepārsniedz 90 procentus no projekta kopējām attiecināmajām izmaksām vai attiecīgās izmaksu pozīcijas kopējām attiecināmajām izmaksām. Finansējumu var saņemt projekta iesniedzējs, kas ir pašvaldība, tās izveidota iestāde, speciālās ekonomiskās zonas pārvalde, pašvaldības kapitālsabiedrība, kas veic pašvaldības deleģētos pārvaldes uzdevumus, vai publiski privātā kapitālsabiedrība.
	Iebildums
Vienlaikus aicinām papildināt noteikumu grozījumu projektu ar jaunu punktu (piem., 482. punkts), lai projektiem, kas saņem finansējumu atbilstoši šo noteikumu 481. punktam (proti, prioritāri noteiktajiem aizsardzības jomas projektiem trešajā projektu iesniegumu atlases kārtā), projekta iesniegumā būtu iekļauts pamatojums un projekta īstenošanas laikā (kā arī visā amortizācijas periodā atbilstoši normatīvajiem aktiem grāmatvedības jomā) tiktu nodrošināts, ka  projekts atbilst ar komercdarbības atbalstu nesaistītam aizsardzības jomas projektam un neuzsāk darbības, kurām sniegtais atbalsts būtu kvalificējams kā komercdarbības atbalsts.
 
Piedāvātā redakcija
Ja projekts saņem finansējumu atbilstoši šo noteikumu 481. punktam, tad projekta iesniegumā pamato un projekta īstenošanas laikā, kā arī visā amortizācijas periodā atbilstoši normatīvajiem aktiem grāmatvedības jomā nodrošina, ka  projekts atbilst ar komercdarbības atbalstu nesaistītam aizsardzības jomas projektam un neuzsāk darbības, kurām sniegtais atbalsts būtu kvalificējams kā komercdarbības atbalsts.
	Linda Kuzika (EM)

	5.
	Noteikumu konsolidētā versija
48. Projektā plānotajām darbībām un izmaksām, kurām atbalsts nav kvalificējams kā komercdarbības atbalsts (piemēram, publiski pieejamu pievedceļu vai stāvlaukumu atjaunošana vai ierīkošana pie uzņēmējdarbības teritorijām), maksimālā Eiropas Reģionālās attīstības fonda finansējuma intensitāte, atbilstoši šo noteikumu 21. un 21.1 ​​​​​​​ punktā noteiktajam, nepārsniedz 90 procentus no projekta kopējām attiecināmajām izmaksām vai attiecīgās izmaksu pozīcijas kopējām attiecināmajām izmaksām. Finansējumu var saņemt projekta iesniedzējs, kas ir pašvaldība, tās izveidota iestāde, speciālās ekonomiskās zonas pārvalde, pašvaldības kapitālsabiedrība, kas veic pašvaldības deleģētos pārvaldes uzdevumus, vai publiski privātā kapitālsabiedrība.
	Iebildums
Aicinām noteikumu grozījumu projektu papildināt (piem., 481. punkts) ar jaunu punktu, kas nosaka, ka trešās atlases kārtā projektu iesniegumu atlases uzsaukumā finansējums, kas šo noteikumu ietvaros tiek piešķirts projektu iesniegumiem ar mērķi ieviest aizsardzības jomas projektus, nav kvalificējams kā komercdarbības atbalsts, ja ir saņemts Aizsardzības ministrijas atzinums par projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu.
Piedāvātā redakcija
Finansējums, kas šo noteikumu ietvaros tiek piešķirts projektu iesniegumiem ar mērķi ieviest aizsardzības jomas projektus, nav kvalificējams kā komercdarbības atbalsts, ja ir saņemts Aizsardzības ministrijas atzinums par projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu.
	Linda Kuzika (EM)



